**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2022 M. GEGUŽĖS MĖN.**

2022-06-30

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Aktualių parodų Austrijoje sąrašas | <http://www.messen-austria.at/messekalender/> |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
| 2022 05 02 | Vienos miesto daržovių augintojai kenčia nuo beveik tris kartus išaugusių energijos sąnaudų. Raginama pirkti vietos regioninę produkciją ir tokiu būdu paremti vietos augintojus. Gamybos sąnaudos išaugo daugiau nei per pusę ir tai iš dalies atsispindi ir galutinėje kainoje. | <https://www.diepresse.com/6133707/gemuesebauern-brauchen-die-wiener> |  |
| 2022 05 03 | Pačios Austrijos apsirūpinimas maisto produktais yra užtikrintas, tačiau pvz. pienui pasterizuoti reikia (rusiškų) dujų, o jam atvėsinti – brangstančios elektros. Todėl numatoma, kad maistas brangs. Tam įtaką taipogi daro pabrangusios netgi tris kartus trąšos. Austrijos savarankiškas apsirūpinimas pagrindiniais maisto produktais: kiaušiniai – 90 proc., sviestas – 73 proc., bulvės – 83 proc., grūdai – 87 proc. Kita vertus, kalbant apie aliejinius ir baltyminius augalus, Austrijoje dar galima plėstis. | <https://www.diepresse.com/6134283/es-ist-genuegend-essen-da-aber> |  |
| 2022 05 05 | Vartotojai vis didesnę reikšmę teikia maisto kilmei. Šiuo metu nagrinėjami du potvarkiai dėl privalomo perdirbtų produktų kilmės ženklinimo. Numatyta, kad nuo 2023 metų pagrindiniai ingredientai mėsa, pienas ir kiaušiniai turės būti ženklinami. | <https://info.bmlrt.gv.at/themen/lebensmittel/herkunft-von-lebensmitteln/herkunftskennzeichnung/die-verpflichtende-herkunftskennzeichnung-fuer-lebensmittel-wird-umgesetzt.html> |  |
| Lietuvos turizmo sektoriui aktuali informacija | | | |
| 2022 05 24 | Austrijoje fiksuojamas darbo jėgos trūkumas turizmo sektoriuje. Teigiama, kad šią vasarą Austrijoje pritrūks 35 000 darbuotojų turizmo sektoriuje. Atsižvelgiant į tai Austrijos prekybos rūmai ragina naikinti leidimus darbui piliečiams iš ne ES šalių. | <https://www.diepresse.com/6143696/corona-verschaerfte-personalmangel-im-tourismus> |  |
| Bendradarbiavimui MTEPI[[1]](#footnote-1) srityse aktuali informacija | | | |
| 2022 05 06 | Graco technikos universiteto mokslininkai kuria naujus būdus kaip dirbtiniu būdu auginti mėsą laboratorijoje. | <https://www.diepresse.com/6135851/simulierter-muskelkater-laesst-fleisch-im-labor-wachsen> |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 05 02 | Austrijos energetikos ministrė pabrėžė, kad Austrijos vyriausybė niekada neprieštaravo naftos iš Rusijos importo embargui, o tik formulavo atitinkamas sąlygas, kaip tai pasiekti. Austrijos naftos koncernas OMV nuo kovo mėnesio jau neperdirba rusiškos naftos. Tačiau Austrija lieka priklausoma nuo naftos iš Kazachstano. | <https://www.diepresse.com/6133757/oesterreich-traegt-oelembargo-mit-ungarn-erhaelt-ausnahmen> |  |
| 2022 05 03 | Austrijoje fiksuotas žemiausias nedarbo lygis nuo 2008 m., t.y. 6,1 proc. Tačiau laisvų darbo vietų skaičius labai išaugo ir balandžio pabaigoje sudarė 129 tūkst. | <https://www.derstandard.at/story/2000135375095/niedrigste-arbeitslosenquote-seit-2008-vom-krieg-ist-am-jobmarkt-bisher> |  |
| 2022 05 04 | Austrijoje svarstomas, kad rusiškos naftos embargas skatina infliaciją, slopina ekonomikos augimą. Tačiau labiausiai bijoma dujų boikoto, nes Austrijai tuomet grėstų gili recesija: optimistiniu scenarijumi BVP smuktų 1,5 proc., pesimistiniu scenarijumi – 4,5 proc. | <https://www.diepresse.com/6134854/der-wirtschaftliche-absturz-kommt-erst-wenn-das-gas-ausbleibt> |  |
| 2022 05 05 | Austrija yra numačiusi, kad kompensuojant išaugusias energetikos išteklių kainas (už elektrą, dujas) namų ūkiams bus skirti kuponai po 150 eurų (4 milijonams namų ūkių). Tačiau kritikuojama, kad kuponų panaudojimas bus vėluojantis, nes juos bus galima panaudoti tik 2023 m. už šių metų sausio – gegužės mėnesiais apmokėtas sąskaitas. | <https://www.heute.at/s/150-euro-zuschuss-hat-grossen-haken-fuer-kunden-100205191> |  |
| 2022 05 06 | Priešingai Europos tendencijai, austrai pastaruoju metu vėl mažiau apsiperka internetu. Tarptautinės internetinės parduotuvės taip pat kenčia nuo niūresnių vartotojų nuotaikų. | <https://www.diepresse.com/6135336/online-handel-in-oesterreich-warum-er-jetzt-schwaechelt> |  |
| 2022 05 06 | Pirmą kartą per 20 metų Austrijos užsienio prekybos balansas 2021 metais buvo neigiamas ir sudarė minus 2,1 mlrd. eurų. Tai pagrinde susiję su sumažėjusiais turistų srautais ir išaugusiomis energijos išteklių kainomis. | <https://www.diepresse.com/6135531/oesterreichs-leistungsbilanz-erstmals-seit-20-jahren-negativ> |  |
| 2022 05 06 | Austrija toliau akcentuoja, kad pasisako prieš rusiškų dujų embargą ir gegužės 6 d. tai pakartojo Austrijos ekonomikos ministrė M. Schramböck, pareiškusi, kad tai yra „raudonoji linija Austrijai“. Duodamas interviu Austrijos kancleris K. Nehammer pažymėjo, kad Austrijoje esantis didžiausias dujų rezervuaras, priklausiantis „Gazprom“, yra tuščias ir, jei jis nebus pripildytas, jis bus perleistas kitiems tiekėjams. | <https://www.heute.at/s/rote-linie-ministerin-schramboeck-gegen-gas-stopp-aus-russland-100205425> |  |
| 2022 05 12 | Prieštaringai vertinamas geležinkelio plačiosios vėžės pratęsimo iki Vienos projektas sustabdytas. Austrijos geležinkeliai priėmė sprendimą pasitraukti iš šį projektą įgyvendinančios bendrovės. | <https://www.diepresse.com/6138100/oebb-beendet-russland-projekt> |  |
| 2022 05 12 | Karas Ukrainoje Austrijai reiškia ekonomikos augimo smukimą. Numatoma, kad šiais metais BVP augs 3,9 proc., o ateinančiais metais tik 2,0 proc. | <https://www.diepresse.com/6138739/2023-steigen-die-realloehne-spuerbar> |  |
| 2022 05 18 | Gegužės 18 d. Europos Komisija pristatė savo projektą, kaip atsikratyti priklausomybės nuo Rusijos energijos importo. Austrijos energetikos ministrė L. Gewessler palankiai įvertino Komisijos pasiūlymą ir šiame pakete įžvelgė daug svarbių priemonių, plėtojant atsinaujinančius energijos šaltinius Europoje. Austrijos ekonominių tyrimų instituto (WIFO) vadovas G. Felbermayr ragina Austrijos vyriausybę pasiruošti Rusijos dujų tiekimo sustabdymui, rengiant nacionalinį ekstremalių situacijų planą 2022 - 2023 m. žiemai. | <https://www.derstandard.at/story/2000135841594/regierung-beschliesst-weitreichendes-paket-zur-gasspeichernutzung> |  |
| 2022 05 24 | Jei Rusija nutrauktų dujų tiekimą Austrijai, gresia gamybos nuosmukis kaip ir per pirmąją koronaviruso bangą. Todėl vyriausybė yra numačiusi iki žiemos dujų saugyklas pripildyti iki 80 proc., tačiau teigiama, kad to vis vien neužtektų nuosmukiui sustabdyti. | <https://www.diepresse.com/6144090/erdgas-volle-speicher-reichen-nicht> |  |
| 2022 05 29 | Austrijos ekonomikos tyrimų institutas padidino šių metų infliacijos prognozę nuo 5,8 iki 6,5 proc. | <https://www.diepresse.com/6145890/wifo-rechnet-mit-hoeherer-inflation-als-erwartet> |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* [*donatas.askinis@urm.lt*](mailto:donatas.askinis@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)